# slbackup: Users manual

Ved aktiv bruk av IT-systemer, er det vanlig at harddisker og andre deler i systemet feiler. Det er også vanlig at brukere er uheldige og sletter filer. Grunnen til å ha et backupsystem er at man i disse tilfellene har en mulighet til å komme tilbake til der man var før uhellet var ute.

Kostnadene ved det å ha et backupsystem, kan egentlig deles i to; utstyr og arbeid. Utstyret du trenger er stort sett en stor harddisk som har plass til alt du skal ta backup av i tillegg til de historiske endringene du ønsker å lagre. Det vil si hvis du ønsker å ta vare på backup i et halvt år, må du, hvis du bruker backupsystemet i Skolelinux, lagre alle endringene som har skjedd dette halve året. Det finnes backupsystemer som tar vare på daglig backup i en uke, ukentlige backup i en måned, månedlige backup i et år osv, men det backupsystemet som er brukt i Skolelinux tar vare på alle endringer fra dag til dag i den tiden du ønsker dette.

## Forslag til anbefalt diskplass for backup basert på 2 måneders statistikk fra skolene i Time kommune, Runni ungdomsskole og Ulsrud VGS. NB! dette er kun et forslag.

Antall brukere | 3 mnd. | 6 mnd. | 12 mnd.
10 | 0,8GB | 1,4GB | 2,66GB
100 | 7,8GB | 14GB | 26GB
500 | 40GB | 70GB | 130GB

Arbeidskostnaden med backup er hovedsakelig forbundet med gjenskapning av tapte data. To typiske eksempler på dette er at en bruker har ved et uhell slettet filer/kataloger på hjemmeområdet sitt og ønsker disse tilbake og at en maskin eller harddisk har blitt ødelagt og man ønsker tilbake viktige data på denne.

## Skolelinux Backup

Skolelinux kommer med et ferdig konfigurert og igangsatt backupsystem, ``Skolelinux Backup''. For å forklare hvordan tjenesten ``Skolelinux Backup'' er bygd opp, er det tre roller i backupsystemet som må være definert:

tjener

- Maskinen som ``Skolelinux Backup'' er installert på, hvor konfigurasjonsfilen ligger og eventuelt Webmin-modulen er installert.

backupklient

- En maskin som er definert som klient i konfigurasjonen til ``Skolelinux Backup''. Maskinen(e) som har denne rollen, blir tatt backup av.

backuptjener

- En maskin som er definert som backuptjener i konfigurasjonen til ``Skolelinux Backup''. Det er på denne maskinen backup lagres.

En viktig ting å huske på, er at en maskin kan ha flere av disse rollene, men kun en maskin kan inneha rollene tjener og backuptjener (kan være på samme eller forskjellig maskin) og flere maskiner kan ha rollen backupklient.

Hver natt starter backuptjenesten på maskinen som har tjener-rollen. Her blir backupklientene behandlet i rekkefølge, hvor de filene/katalogene som er oppgitt for den backupklienten i konfigurasjonsfilen blir tatt backup av. Backupen blir plassert på backuptjeneren.

Følgende aksjoner i forbindelse med backupsystemet er nødvendige:

1. Konfigurere, beskrevet i kapittel ref:configuration

2. Gjenskape data, beskrevet i kapittel ref:restore

3. Konsistenssjekke backupsystemet, beskrevet i kapittel ref:konsistens

## Installasjon

Installasjonen av backupsystemet på tjenermaskinen gjøres når du installerer Skolelinux. Hvis du ønsker å ta backup av flere enn tjenermaskinen, eller ønsker å lagre backup på en annen maskin enn tjener, krever dette at du installerer noe programvare.

## Ny klient

Hvis du ønsker å ta backup av flere enn tjenermaskinen, f.eks. en LTSP-tjener, må du på denne maskinen installere følgende programpakker (gjøres f.eks. med {\small \it apt-get install}):

- rdiff-backup

- ssh

For at backupsystemet faktisk skal ta backup av denne klienten, må den også legges til i konfigurasjonen. Se kapittel~\ref{ch:konfigurasjon} for en detaljert beskrivelse av dette.

## Konfigurasjon